นายกรัฐมนตรี กำชับหัวหน้าส่วนราชการทำงานโปร่งใสตามตัวชี้วัดการแก้ปัญหาทุจริต
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังการประชุมหัวหน้าส่วนราชการว่า การประชุมวันนี้ถือเป็นวาระสำคัญในการขับเคลื่อนงานของรัฐบาล โดยได้ย้ำเตือนการปฏิบัติงานให้เกิดความสุจริตโปร่งใส โดยได้กำหนดตัวชี้วัดขึ้นมาเพื่อแก้ปัญหาการทุจริต หรือ CPI เพื่อให้ได้ประสิทธิภาพ ซึ่งต้องแก้ไขในหลายประเด็นที่เป็นปัญหาอยู่ พร้อมย้ำเตือนว่า ทุกคนต้องมีผลงานและปฏิบัติตามตัวชี้วัดนี้ให้ได้ การปฏิบัติงานต้องมีหลักธรรมาภิบาลและความรับผิดชอบตามลำดับชั้น ตามสายบังคับบัญชา เพราะหัวหน้าส่วนราชการและประชาชนทุกคนคือ ทีมประเทศไทยนายกรัฐมนตรี ระบุว่า ส่วนตัวเปิดกว้างรับฟังความคิดเห็นประชาชนทุกระดับและนำมากำหนดนโยบายและสั่งการลงไป ขับเคลื่อนงานในพื้นที่ พร้อมกันนี้เป็นการขับเคลื่อนแผนงานต่างๆ นั้นต้องมีรายละเอียดที่ชัดเจน เป็นไปตามระเบียบขั้นตอนการใช้จ่ายงบประมาณ